ΜΙΑ ΣΕΙΡΑ ΤΟΥ NETFLIX
Λοιπόν,
τελικά με πούλησες για τον Οθωμανό αφέντη σου.
Υποθέτω ότι είναι για μένα.
Κι αυτό για μένα.
Ο Μωάμεθ χάνει τη μάχη.
Δεν χρειάζεται να πεθάνεις γι' αυτόν.
Δεν σκοπεύω να πεθάνω.
Τότε, έλα μαζί μου
και θα τον σκοτώσουμε.
Πήραμε όρκο αφοσίωσης στον Μωάμεθ.
Ήταν κενές λέξεις με το μαχαίρι στον λαιμό μας.
Και η αφοσίωσή σου σ' εμένα;
Ποιος σε προστάτεψε όταν μας άφησαν να σαπίσουμε στο παλάτι του σουλτάνου;
Καθώς οι μάχες εντείνονται στο οθωμανικό στρατόπεδο,
ο σουλτάνος Μωάμεθ Β' κι οι στρατιώτες του αντιμετωπίζουν ατελείωτα κύματα
από Βλάχους επιτιθέμενους.
Την οργή του Βλαντ Δράκουλα.
Ένα χρυσό νόμισμα για κάθε κεφάλι Βλάχου που θα μου φέρετε!
Ο Μωάμεθ πάντα προσπαθούσε να σε στρέψει εναντίον μου,
αλλά το αίμα του Δράκουλα
κυλά ακόμα στις φλέβες σου.
Ήρθε η ώρα να γυρίσεις σπίτι.
Έλα μαζί μου, αδερφέ.
Θα χτίσουμε τη δική μας αυτοκρατορία,
και εσύ θα ηγηθείς του στρατού μου.
Όχι.
Έχεις να προσφέρεις μόνο πόλεμο και πόνο.
Χιλιάδες έχουν πεθάνει
εξαιτίας της λαχτάρας σου για εξουσία και εκδίκηση.
Ακόμα και η γυναίκα σου.
Τι ξέρεις για τον θάνατο της Αναστασίας;
Ήμουν εκεί.
Θα σου κόψω το κεφάλι.
Για το δικό σου κεφάλι ήρθα.
Έλα να το πάρεις.
Στις 17 Ιουνίου 1462,
η κόλαση έρχεται στη γη
έξω από την πρωτεύουσα των Βλάχων, το Τιργκόβιστε.
Κάτω από την κάλυψη του σκοταδιού και της μεταμφίεσης σε Οθωμανούς,
οι στρατιώτες του Βλαντ Δράκουλα ξεκινούν τη Νυχτερινή Επίθεση,
μια αιφνιδιαστική επίθεση στο στρατόπεδο του σουλτάνου Μωάμεθ Β'.
Αν ήμουν ένας από τους στρατιώτες του Βλαντ…
Είναι ένα τρελό σχέδιο, αλλά αν πετύχει,
έχουμε μια απίστευτη νίκη.
Κι αν όχι, θα πεθάνουμε πολεμώντας,
και πολεμάμε με εντυπωσιακό τρόπο.
Οι Βλάχοι εξαπολύουν έναν χείμαρρο από ατσάλι και φωτιά
στην προσπάθεια να κρατήσουν μακριά τους Οθωμανούς από τον θρόνο του Βλαντ.
Οι Βλάχοι μπαίνουν στο στρατόπεδο και τρέχουν, κρατώντας πυρσούς
ρίχνοντας βέλη με αγριότητα,
δημιουργώντας χάος και σύγχυση.
Είναι σκοτεινά. Δεν βλέπεις τι συμβαίνει, ποιος είναι ποιος.
Η αρχική επίθεση του Βλαντ έχει τεράστια επιτυχία.
Είχε προοπτικές καταστροφής.
Μην υποχωρείτε!
Χάνουν έδαφος! Συνεχίστε να πιέζετε!
Μην υποχωρείτε!
Σουλτάνε!
Οι άντρες μας δεν θα αντέξουν πολύ ακόμα.
Θα μας νικήσουν.
Να έχεις πίστη, Αλί Μπέη.
Λες να σκοπεύω να πεθάνω σ' αυτήν την κόλαση;
Ο πατέρας πάντα σε έλεγε αδύναμο.
Ο πατέρας είχε άδικο για πολλά πράγματα.
Ας δούμε πόσο κοφτερό είναι το σπαθί σου, αδερφούλη.
Πρέπει να σέβεσαι περισσότερο τον νέο ηγέτη της Βλαχίας.
Ένας από τα γλειφτρόνια του σουλτάνου
ήρθε να κάνει τη βρομοδουλειά του.
Θα πεθάνεις από το σπαθί του Ράντου ή το δικό μου.
Θα παραδώσουμε ό, τι απέμεινε από το πτώμα σου στον σουλτάνο.
Μόλις σκοτώσω τον Μωάμεθ, θα γυρίσω για σένα.
Πιάστε τον!
Ο Βλαντ Δράκουλας χάνεται στο χάος και συναντά τους στρατιώτες του,
που συνεχίζουν να κατακλύζουν το στρατόπεδο.
Σουλτάνε, η γραμμή μας σπάει!
Τώρα είσαι δικός μου.
Ελευθερώστε τους γενίτσαρους!
Όποτε έβλεπες τους γενίτσαρους στο πεδίο μάχης,
ήξερες ότι ερχόταν η κόλαση.
Είναι παγίδα!
Τουλάχιστον ένα οθωμανικό χρονικό λέει
ότι οι Οθωμανοί περίμεναν τους Βλάχους εκείνο το βράδυ.
Ο σουλτάνος πρέπει να το ήξερε,
ακόμα κι αν δεν το είπε σε κανέναν στο στρατόπεδο
ή μόνο στους διοικητές του και στους γενίτσαρους.
Ο Μωάμεθ ήταν αυθεντία στρατιωτικής στρατηγικής και τακτικής,
και ήταν εξαιρετικός στρατιώτης.
Δεν έδειξε ποτέ φόβο.
Οδηγήστε τους στο κέντρο!
Οι απώλειες ήταν τεράστιες για τους Οθωμανούς,
αλλά κατάφεραν να ανασυνταχθούν.
Οδηγήστε τους στο κέντρο!
Ο Μωάμεθ είναι ο πιο σκληρός τύπος εκεί.
Τίποτα δεν θα τον σταματήσει.
Είναι σκληρός. Είναι ανθεκτικός.
Κρατήστε τη γραμμή!
Κρατήστε τον σχηματισμό!
Πού είναι;
Πού πήγε;
Βρείτε τον!
Χιλιάδες σκοτώθηκαν τις πρώτες ώρες μάχης.
Κανόνια χειρός. Τώρα!
Με τη μάχη να κρέμεται από μια κλωστή,
ο Μωάμεθ επιστρατεύει την ανώτερη δύναμη πυρός του.
Πυρ!
Ρίξτε τους ξανά!
Πυρ!
Οι γενίτσαροι με την απίστευτη πειθαρχία τους,
παίρνουν θέση γύρω από τον σουλτάνο και δημιουργούν ένα τείχος πυρών.
Γαζήδες, παλέψτε τους άπιστους!
Είμαστε καλύτεροί τους!
Σουλτάνε.
Ράντου, ζεις.
Ναι, μετά βίας.
Σουλτάνε, πρέπει να φύγεις από εδώ, να πας κάπου που να είσαι ασφαλής.
Και πού είναι αυτό;
Σουλτάνε,
ο αδερφός μου δραπέτευσε.
Έρχεται για σένα.
Έτσι έπρεπε να γίνει.
Θα τον βρω πρώτος και θα τον σκοτώσω.
Αντιμετώπισέ με, Μωάμεθ!
Ώρα να το τελειώσουμε!
Σουλτάνε, όχι!
Ήρθες εδώ για να με σκοτώσεις;
Εδώ είμαι!
Η δόξα και η φήμη που έψαχνες όλη σου τη ζωή.
Δεν είναι η δόξα αυτό που ψάχνω.
Είναι η εκδίκηση.
Ο Ράντου κι ο Μαχμούντ Πασάς δεν είναι εδώ για να σε σώσουν.
Θα με βοηθήσουν να σε θάψω.
Ακριβώς όπως όταν παλεύαμε μικροί.
Κράτησα τους λύκους μακριά από την πόρτα σου για χρόνια!
-Σε προστάτεψα σαν αδερφό! -Ψέματα!
Πήρες τον αδερφό μου και κατέστρεψες την οικογένειά μου!
Είσαι τυφλός και ανόητος,
αλλά θα κρατήσω την υπόσχεσή μου και θα σου δώσω έναν έντιμο θάνατο.
Όπως στη γυναίκα μου;
Με παρηγορεί το γεγονός ότι και η γυναίκα σου είναι νεκρή.
Όχι.
Ναι, και σύντομα θα της κάνεις παρέα.
Όχι!
Η Βλαχία θα γίνει ο τάφος σου.
Όχι!
Είναι τρέλα. Γιατί το κάνεις αυτό;
Πατέρα, πώς το έκανες αυτό;
Δείξε λίγη υπομονή και αφοσίωση.
Η Βλαχία θα γίνει ο τάφος σου.
-Σουλτάνε, είσαι καλά; -Με ακούς;
-Θα σε σκοτώσω! -Όχι.
-Θα σε σκοτώσω. -Εγώ είμαι.
Πού είναι ο Βλαντ;
Έφυγε.
Δεν έχει πού να πάει.
Θα τον βρω και θα τον σκοτώσω.
Ο Βλαντ ζωντανός ήταν απειλή.
Είχε δραπετεύσει πολλές φορές,
έπρεπε να σκοτωθεί.
Η Νυχτερινή Επίθεση ξεκίνησε τρεις ώρες μετά το ηλιοβασίλεμα της 17ης Ιουνίου
και μαίνεται μέχρι τις 4:00 το πρωί.
Σύμφωνα με κάποια χρονικά της μάχης,
σε αυτές τις πέντε φρικτές ώρες,
σκοτώθηκαν περίπου 20.000 άντρες.
Η αιφνιδιαστική επίθεση του Δράκουλα ωθεί τον στρατό του Μωάμεθ στα όρια,
αλλά δεν σκοτώνει τον σουλτάνο.
Ένα καταστροφικό πλήγμα
για την απόπειρα του Άρχοντα Παλουκωτή να κρατήσει τον θρόνο του.
Η πειθαρχία των γενίτσαρων, παρά τον τρόμο και τη φρίκη που πέρασαν,
αρκεί για να διώξει τους Βλάχους από το στρατόπεδο
και να αποφύγει το τελευταίο βέλος στη φαρέτρα του Βλαντ Δράκουλα.
Σας παρακαλώ, όχι! Η μόνη μου αφοσίωση είναι στον σουλτάνο! Το ορκίζομαι!
-Κατάσκοπος του Βλαντ; -Ένας από όλους.
Θα 'χει την ευκαιρία να μαρτυρήσει τους άλλους,
προτού χάσει το προδοτικό κεφάλι του.
Το σχέδιο του αδερφού μου παραλίγο να πετύχει.
Πώς ήξερες πού θα επιτεθεί;
Η Μάχη της Ισσού.
Το 333 π. Χ. ,
ο βασιλιάς Δαρείος υπερτερούσε κατά πολύ του Αλεξάνδρου.
Ρίσκαρε και αποφάσισε να επιτεθεί στον βασιλιά και στην προσωπική του φρουρά
πιστεύοντας ότι αν τον σκότωνε, ο στρατός του θα κατέρρεε.
Και νίκησε ο Αλέξανδρος;
Συνέτριψε τους Πέρσες.
Αλλά ο Βλαντ Δράκουλας δεν είναι ο Αλέξανδρος
κι εγώ δεν είμαι ο Δαρείος.
Σε απόσταση 725 χιλιομέτρων νοτιοανατολικά του Τιργκόβιστε,
στο Αυτοκρατορικό Παλάτι…
Ξέρεις γιατί είσαι εδώ;
Όχι, πριγκίπισσα Μάρα.
Θέλαμε να σε συγχαρούμε για την αφοσίωσή σου.
Δυστυχώς, η αφοσίωσή σου ήταν προς το λάθος άτομο.
Το σχέδιο των Βλάχων να δολοφονήσουν την οικογένεια του σουλτάνου ανετράπη,
αλλά υπάρχουν ακόμα εκκρεμότητες να λυθούν.
Σουλτάνα Γκιουλμπαχάρ, θα δώσεις λίγο νερό στον φίλο μας;
Φαίνεται αγχωμένος.
Ευχαριστώ, σουλτάνα.
Η φίλη σου, η Ελένα, δεν είναι πια μαζί μας…
αλλά…
άφησε αυτό για σένα.
Λένε ότι δρα γρήγορα
και δεν θα υποφέρεις…
πολύ.
Δεκατρία χιλιόμετρα έξω από το Τιργκόβιστε,
ο Βλαντ Δράκουλας ηττήθηκε,
αλλά η πρωτεύουσα δεν είναι ακόμα υπό οθωμανικό έλεγχο.
Χθες το βράδυ,
ο Βλαντ Δράκουλας πέταξε πάνω μας όλη τη δύναμη του στρατού του
και απέτυχε.
Το τίμημα της αποτυχίας τους ήταν ο θάνατος.
Εσύ, στρατιώτη, πόσα κεφάλια Βλάχων μάζεψες για μένα;
Εννιά, σουλτάνε.
Τότε, θα πάρεις τα εννέα χρυσά νομίσματά σου σήμερα.
Πολλά αδέρφια μας μαρτύρησαν στα χέρια των άπιστων.
Σήμερα,
θα τους θάψουμε,
αλλά δεν θα ξεχάσουμε τη θυσία τους.
Όσο για τον εχθρό μας,
κοιτάζω τριγύρω, και οι μόνοι Βλάχοι που βλέπω
είναι νεκροί ή με αλυσίδες!
Δεν ζητήσαμε αυτόν τον πόλεμο,
αλλά θα τον τελειώσουμε!
Σήμερα, θρηνούμε!
Αύριο, θα πάρουμε το Τιργκόβιστε!
Νομίζαμε ότι πέθανες.
Είμαι ζωντανός…
όπως κι ο σουλτάνος.
Η ύπαιθρος είναι γεμάτη γενίτσαρους.
Το ξέρω. Δεν θα αργήσουν να μας φτάσουν.
Ο Μωάμεθ θα βάλει τον αδερφό μου στον θρόνο.
Μάζεψε όσους άντρες μπορείς.
Θα τους πολεμήσουμε.
Θα τους πολεμήσουμε σε δάση και βουνά.
Ναι, πρίγκιπά μου.
Και στο Τιργκόβιστε.
Ο Μωάμεθ δεν ξέρει τι τον περιμένει.
Εξαντλημένος μα αποφασισμένος,
ο Μωάμεθ και ο οθωμανικός στρατός φτάνουν στο Τιργκόβιστε.
ΤΙΡΓΚΟΒΙΣΤΕ ΠΡΩΤΕΥΟΥΣΑ ΤΗΣ ΒΛΑΧΙΑΣ
Μια γλυκόπικρη επιστροφή για τον πρίγκιπα Ράντου.
Από τότε που ο πατέρας μου κυβερνούσε εδώ…
ο θρόνος άλλαξε χέρια εννιά φορές.
Αυτός κι ο μεγαλύτερος αδερφός μου, ο Μίρτσεα…
σκοτώθηκαν γι' αυτόν,
όπως θα σκοτωθεί κι ο Βλαντ.
Πότε τελειώνει;
Δεν τελειώνει ποτέ.
Εφόσον κάθεσαι στον θρόνο,
δεν εμπιστεύεσαι κανέναν.
Και ποτέ δεν δείχνεις αδυναμία.
Κι αν σε δυσαρεστήσω, Μωάμεθ;
Μάθε από τα λάθη του αδερφού σου και χάραξε το δικό σου μονοπάτι.
Έχουμε λίγο χρόνο για να αφήσουμε το σημάδι μας.
Αλλά πρώτα, πρέπει να πάρουμε το Τιργκόβιστε.
Το Τιργκόβιστε είναι φυσικό οχυρό,
επειδή βρίσκεται πάνω σε πολύ ψηλά βράχια.
Είναι μια καλά σχεδιασμένη πόλη.
Δεν δημιουργήθηκε
στο επίπεδο, το βάθος και το πάχος μιας κλασικής μεσαιωνικής πόλης
που περίμενε επίθεση με πυρίτιδα.
Αλλά είναι μια πόλη που όταν την κοιτάς,
λες σαν συνηθισμένος στρατιώτης
"Θα είναι δύσκολο να πέσει αυτή η πόλη".
Σουλτάνε;
Τι είναι, Μαχμούντ Πασά;
Κάτι δεν πάει καλά.
Ο Μωάμεθ θέλει να κυνηγήσει τον Βλαντ για να μην είναι πια απειλή,
αλλά ο Βλαντ υποχωρεί προς τα Καρπάθια Όρη,
όπου μπορεί να στείλει μηνύματα
και να ζητήσει βοήθεια από τους Ούγγρους.
Αλλά, επίσης, εγκατέλειψε την πρωτεύουσα.
Βρίσκει την πρωτεύουσα της Βλαχίας, το Τιργκόβιστε, μια εγκαταλελειμμένη πόλη,
χωρίς κατοίκους,
μια σκονισμένη, καλοκαιρινή μέρα
με όλες τις πύλες ανοιχτές.
Δεν μ' αρέσει αυτό.
Σουλτάνε!
Και μετά, τον σουλτάνο περιμένει μια ακόμα έκπληξη.
Το θέαμα που αντικρίζει ο Μωάμεθ
στον δρόμο έξω από την πρωτεύουσα της Βλαχίας
είναι ένα θέαμα που θα τον στοιχειώνει για την υπόλοιπη ζωή του.
Το είπαν "Το Δάσος των Πτωμάτων".
Κάποιες περιγραφές λένε
ότι το θέαμα εκτεινόταν για οκτώ χιλιόμετρα
με παλουκωμένα πτώματα Οθωμανών στρατιωτών και μουσουλμάνων.
Είκοσι τέσσερις χιλιάδες άτομα
διαφορετικών ηλικιών, διαφορετικών φύλων,
όλα παλουκωμένα και παρουσιασμένα με φρικτό τρόπο.
Έχεις ένα από τα πιο όμορφα στοιχεία του ψυχολογικού πολέμου.
Τα χρονικά λένε ότι ακόμα κι ο σουλτάνος κατέβηκε από το άλογο,
έβαλε το χαλάκι του στο έδαφος και άρχισε να προσεύχεται.
Ο στρατός έκανε το ίδιο.
Ποτέ στην ιστορία της Οθωμανικής Αυτοκρατορίας,
Οθωμανός ηγέτης και οθωμανικός στρατός είχαν ξαναδεί κάτι τέτοιο.
Αλλά το πιο καταστροφικό πλήγμα του Βλαντ στον πόλεμο για τη Βλαχία
δεν έχει έρθει ακόμα.
Χάμζα Μπέη.
Να τους κατεβάσετε όλους αμέσως…
και να τους θάψετε κατάλληλα
μακριά από αυτό το οστεοφυλάκιο.
Ναι, σουλτάνε.
Ο Χάμζα Μπέη φέρεται να καρφώθηκε σε μεγάλο πάσσαλο
λόγω του υψηλού βαθμού,
αλλά ήταν και ντυμένος με τα καλύτερά του ρούχα,
για να είναι σπουδαίο θέαμα για τον σουλτάνο.
Αυτές οι λεπτομέρειες
δείχνουν ότι ο Βλαντ σκεφτόταν ποιος ήταν το κοινό του,
και είχε εσκεμμένο αποτέλεσμα.
Είναι σαν να λέει "Μπορείς να πάρεις την πόλη,
να πάρεις τη γη,
αλλά θα είσαι άρχοντας των νεκρών.
Αυτό είσαι. Είσαι άρχοντας των νεκρών".
ΙΟΥΛΙΟΣ 1462
ΔΥΟ ΕΒΔΟΜΑΔΕΣ ΑΡΓΟΤΕΡΑ
Ο Βλαντ Δράκουλας παραμένει υπό διωγμόν,
κυνηγημένος από οθωμανικές δυνάμεις στην ύπαιθρο.
Μα προτού ο σουλτάνος Μωάμεθ Β' φύγει από τη Βλαχία τον Ιούλιο,
δίνει το θανατηφόρο χτύπημα στη βίαιη, εξαετή βασιλεία του Βλαντ…
όχι με ένα σπαθί, αλλά με μια στέψη.
Πρίγκιπα Ράντου,
βοεβόδα της Βλαχίας.
Ο Βλαντ κι εγώ κυνηγούσαμε ο ένας τον άλλο στην αίθουσα
όταν ο πατέρας έλειπε στον πόλεμο.
Μια μέρα, τα παιδιά σου θα κάνουν το ίδιο.
Φεύγεις;
Αλλά ο Βλαντ είναι ακόμα εκεί έξω.
Δεν θα ήθελα τίποτα άλλο από το να τον παλουκώσω έξω από τα τείχη,
να τον κάνω να υποφέρει, όπως έκανε στον Χάμζα Μπέη και τους άλλους.
Όμως,
υπάρχουν επείγοντα θέματα στο Αιγαίο με τους Ενετούς…
κι ανυπομονώ να δω την Γκιουλμπαχάρ και τον γιο μου.
Ναι,
φυσικά.
Θα αφήσω τον Μιχάλογλου Αλί Μπέη και 2.000 στρατιώτες εδώ μαζί σου.
Κι αυτό.
Ευχαριστώ, Μωάμεθ.
Γίνε ο ηγέτης που έπρεπε να ήταν ο Βλαντ.
Είθε να βασιλεύσεις για καιρό, Ράντου Δράκουλα.
Ο Ράντου κερδίζει το στέμμα που δεν περίμενε
και ο Μωάμεθ κερδίζει έναν σύμμαχο σε αυτήν τη σημαντική παραμεθόριο περιοχή.
Μπορούμε να λέμε ότι ο Βλαντ Δράκουλας πέρασε τόσο χρόνο στην οθωμανική αυλή,
που κατάλαβε τον εχθρό του,
αλλά πρέπει να επαινέσουμε και τον Μωάμεθ.
Κι εκείνος κατάλαβε τον εχθρό του
και κατάλαβε την πολιτική των Βλάχων.
Ήξερε ότι βάζοντας τον Ράντου στον θρόνο,
ο Βλαντ Δράκουλας θα έπεφτε σύντομα σε δυσμένεια.
Και με αυτήν την απλή κίνηση, ο Μωάμεθ τον νικά, τον ξεγελά.
Όλα τελειώνουν για τον Βλαντ Δράκουλα, πρέπει να φύγει.
Ενώ κόντεψε να δολοφονήσει τον ισχυρότερο ηγέτη του κόσμου,
ο Βλαντ Δράκουλας βρίσκεται χωρίς πατρίδα,
έναν στρατό που ολοένα μειώνεται
και λιγοστούς πολιτικούς συμμάχους.
Καθορισμένος για πάντα από τη βαρβαρότητά του
και την ηρωική, μα αποτυχημένη εξέγερση ενάντια στον Μωάμεθ τον Κατακτητή.
Απέχουμε δύο μέρες από τα ουγγρικά σύνορα.
Δεν θα σου ζητήσω να έρθεις. Εσύ αποφασίζεις.
Η μάχη σου είναι δική μου.
Πάρε κουράγιο.
Θα επιστρέψουμε και θα εκδικηθούμε.
Θα σε ξαναδώ σύντομα, αδερφέ Μωάμεθ.
Αν ο Βλαντ είχε σκοτώσει τον σουλτάνο,
η εκστρατεία θα είχε τελειώσει εκείνη τη στιγμή.
Δεν θα ήταν μόνο στρατιωτικό χτύπημα,
αλλά θα ήταν ένα χτύπημα προπαγάνδας
το να σκοτώσει τον Μωάμεθ,
αυτόν που κατέκτησε την Κωνσταντινούπολη.
Θα γινόταν ήρωας για τον χριστιανικό κόσμο.
Δεν το έκανε, έγινε γνωστός ως ο Δράκουλας, ο αιμοδιψής βρυκόλακας.
Η στρατηγική ευφυΐα του Μωάμεθ στο πεδίο μάχης
και οι πονηροί πολιτικοί του ελιγμοί
χαρίζουν στον Βλαντ Δράκουλα μια ήττα από την οποία δεν συνέρχεται ποτέ.
Η Βλαχία θα παραμείνει υποτελής των Οθωμανών
για τα επόμενα 400 χρόνια.
ΚΩΝΣΤΑΝΤΙΝΟΥΠΟΛΗ
ΟΚΤΩΒΡΙΟΣ 1462
Μήνες μετά τη νίκη του στο Τιργκόβιστε,
ο σουλτάνος παραμένει πικραμένος που ο Βλαντ Δράκουλας ζει ακόμα.
Τι συμβαίνει, Μωάμεθ;
Πρέπει να ξεχάσεις αυτήν την εμμονή.
Κέρδισες. Ο Ράντου είναι στον θρόνο.
-Η γυναίκα κι ο γιος σου είναι καλά. -Ο Βλαντ ζει.
Είναι απλώς ένας ντροπιασμένος πρίγκιπας χωρίς θρόνο και δύναμη.
Δεν μπορώ να ηρεμήσω
μέχρι να πληρώσει για όσα έκανε στον Χάμζα Μπέη και τους άλλους.
Έχω δώσει όρκο.
Κέρδισες μεγάλες νίκες στην Ανατολία,
τη Μεσόγειο, την Ευρώπη.
Αυτή η πόλη
αντανακλά το όραμά σου.
Μπορείς να κατακτήσεις τη Ρώμη.
Πρέπει να αφήσεις τον Βλαντ πίσω σου.
Το πεπρωμένο σου βρίσκεται αλλού.
Το πεπρωμένο…
Το πεπρωμένο μας βρίσκεται εδώ.
Ιλιάδα.
"Κάνε να μην πεθάνω άδοξα…
και χωρίς αγώνα…
αλλά πρώτα να κάνω κάτι σπουδαίο…"
"…που θα συζητούν όλοι μετά".
1477 15 ΧΡΟΝΙΑ ΑΡΓΟΤΕΡΑ
Ο Μωάμεθ συναντά τον Βλαντ Δράκουλα πρόσωπο με πρόσωπο
μια τελευταία φορά το 1477
στα αρχαία τείχη της Κωνσταντινούπολης.
Υποτιτλισμός: Γκέλη Τόγια